Avis juridique important

|

52000PC0647

Πρόταση απόφασης του Συμβουλίου που εξουσιοδοτεί τη Γαλλία να εφαρμόσει διαφοροποιημένο ποσοστό ειδικού φόρου κατανάλωσης σε ορισμένα πετρελαιοειδή, όταν χρησιμοποιούνται για ειδικούς σκοπούς, σύμφωνα με τη διαδικασία που προβλέπεται στο άρθρο 8(4) της οδηγίας 92/81/EΟΚ  /* COM/2000/0647 τελικό */

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ που εξουσιοδοτεί τη Γαλλία να εφαρμόσει διαφοροποιημένο ποσοστό ειδικού φόρου κατανάλωσης σε ορισμένα πετρελαιοειδή, όταν χρησιμοποιούνται για ειδικούς σκοπούς, σύμφωνα με τη διαδικασία που προβλέπεται στο άρθρο 8(4) της Οδηγίας 92/81/EΟΚ(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΔυνάμει του άρθρου 8(4) της Οδηγίας 92/81/EΟΚ του Συμβουλίου για την εναρμόνιση των διαρθρώσεων των ειδικών φόρων που εφαρμόζονται στα πετρελαιοειδή [1], το Συμβούλιο, αποφασίζοντας ομόφωνα μετά από πρόταση της Επιτροπής, δύναται να εξουσιοδοτήσει ένα κράτος μέλος να εφαρμόσει εξαιρέσεις ή μειωμένους συντελεστές όσον αφορά τους ειδικούς φόρους κατανάλωσης, εφόσον πρόκειται για ειδικά θέματα πολιτικής.[1]  ΕΕ L 316, 31.10.1992, σ. 12, Οδηγία, όπως τροποποιήθηκε τελευταία με την Οδηγία 94/74/EΚ (ΕΕ L 365, 31.12.1994, σ 46).Οι γαλλικές αρχές ενημέρωσαν την Επιτροπή σχετικά με την επιθυμία τους να εφαρμόσουν διαφοροποιημένο ποσοστό δασμού στο πετρέλαιο εσωτερικής καύσης που χρησιμοποιείται σε τοπικές δημόσιες συγκοινωνίες για την μεταφορά επιβατών. Οι δημόσιες συγκοινωνίες είναι περισσότερο φιλικές προς το περιβάλλον σε σχέση με τα οχήματα ιδιωτικής χρήσης και ο διαφοροποιημένος δασμός θα προωθήσει τη χρήση των δημοσίων συγκοινωνιών. Αυτό έχει ιδιαίτερη σημασία για τη βελτίωση της ποιότητας της ατμόσφαιρας στις αστικές περιοχές. Το διαφοροποιημένο ποσοστό δασμού θα εφαρμόζεται βάσει συστήματος ετήσιας επιστροφής, με έναρξη εφαρμογής την 1η Ιανουαρίου 2001, το οποίο θα αντισταθμίζει εν μέρει τις μελλοντικές ετήσιες αυξήσεις των δασμών στο πετρέλαιο εσωτερικής καύσης.Κατά συνέπεια, η Γαλλία ζητά να εξουσιοδοτηθεί να εφαρμόζει διαφοροποιημένο ποσοστό ειδικού φόρου κατανάλωσης στο πετρέλαιο εσωτερικής καύσης που χρησιμοποιείται σε τοπικές δημόσιες συγκοινωνίες για την μεταφορά επιβατών από την 1η Ιανουαρίου 2001. Τα διαφοροποιημένα ποσοστά τηρούν τα ελάχιστα ποσοστά ειδικού φόρου κατανάλωσης, όπως ορίζεται στο άρθρο 5 της Οδηγίας 92/82/EΟΚ [2].[2]  ΕΕ L 316, 31.10.1992, σ. 19, Οδηγία, όπως τροποποιήθηκε τελευταία με την Οδηγία 94/74/EΚ(ΕΕ L 365, 31.12.1994, σ 46).Σύμφωνα με την Οδηγία 92/81/EΟΚ, τα λοιπά κράτη μέλη ενημερώθηκαν σχετικά με το αίτημα αυτό.Σύμφωνα με την Οδηγία 92/81/EΟΚ, η Επιτροπή επανεξετάζει περιοδικά αυτές τις εξαιρέσεις και μειώσεις. Εάν η Επιτροπή κρίνει ότι δεν πρέπει πλέον να εφαρμόζονται διότι στρεβλώνουν τον ανταγωνισμό ή τη λειτουργία της εσωτερικής αγοράς ή δεν συμβιβάζονται με την κοινοτική πολιτική για τη προστασία του περιβάλλοντος, υποβάλλει τις σχετικές προτάσεις στο Συμβούλιο.Σε κάθε περίπτωση, βάσει πρότασης της Επιτροπής, η παρέκκλιση επανεξετάζεται το αργότερο μέχρι τις 31 Δεκεμβρίου 2002, οπότε λήγει η εξουσιοδότηση που παρέχεται με την παρούσα Απόφαση. Το Συμβούλιο θα επανεξετάσει τη κατάσταση, μετά από πρόταση της Επιτροπής, και θα αποφασίσει αν, η εξουσιοδότηση που παρέχεται δυνάμει του άρθρου 1 της παρούσας Απόφασης, πρέπει να αποσυρθεί, να τροποποιηθεί ή να επιβεβαιωθεί.Πρόταση  ΑΠΟΦΑΣΗΣ ΤΟΥ ΣΥΜΒΟΥΛΙΟΥ που εξουσιοδοτεί τη Γαλλία να εφαρμόσει διαφοροποιημένο ποσοστό ειδικού φόρου κατανάλωσης σε ορισμένα πετρελαιοειδή, όταν χρησιμοποιούνται για ειδικούς σκοπούς, σύμφωνα με τη διαδικασία που προβλέπεται στο άρθρο 8(4) της Οδηγίας 92/81/EΟΚΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη,τη συνθήκη για την ίδρυση της Ευρωπαϊκής Κοινότηταςτην οδηγία 92/81/EΟΚ του Συμβουλίου της 19ης Οκτωβρίου 1992 για την εναρμόνιση των διαρθρώσεων των ειδικών φόρων που εφαρμόζονται στα πετρελαιοειδή [3], και ιδίως το άρθρο 8(4),[3]  ΕΕ L 316, 31.10.1992, σ. 12, Οδηγία, όπως τροποποιήθηκε τελευταία με την Οδηγία 94/74/EΚ(ΕΕ L 365, 31.12.1994, σ 46).την πρόταση της Επιτροπής,Εκτιμώντας τα εξής:(1) Δυνάμει του άρθρου 8(4) της οδηγίας 92/81/EΟΚ, το Συμβούλιο, αποφασίζοντας ομόφωνα μετά από πρόταση της Επιτροπής, δύναται να εξουσιοδοτήσει ένα κράτος μέλος να εφαρμόσει εξαιρέσεις ή μειώσεις όσον αφορά τον ειδικό φόρο κατανάλωσης που επιβάλλεται στα πετρελαιοειδή, εφόσον πρόκειται για ειδικά θέματα πολιτικής.(2) Επειδή οι δημόσιες συγκοινωνίες είναι φιλικότερες προς το περιβάλλον σε σχέση με τα ιδιωτικά οχήματα μεταφοράς, οι γαλλικές αρχές ενημέρωσαν την Επιτροπή ότι επιθυμούν να εισαγάγουν διαφοροποιημένο ποσοστό δασμού στο πετρέλαιο εσωτερικής καύσης που χρησιμοποιείται σε τοπικές δημόσιες συγκοινωνίες για τη μεταφορά επιβατών, επιστέφοντας τμήμα των μελλοντικών ετήσιων αυξήσεων του δασμού που εφαρμόζεται στο πετρέλαιο εσωτερικής καύσης.(3) Τα λοιπά κράτη μέλη ενημερώθηκαν σχετικά.(4) Η Επιτροπή και όλα τα κράτη μέλη δέχονται ότι η εφαρμογή διαφοροποιημένου ποσοστού ειδικού φόρου κατανάλωσης στο πετρέλαιο εσωτερικής καύσης που χρησιμοποιείται σε τοπικές δημόσιες συγκοινωνίες για τη μεταφορά επιβατών, δεν θα προκαλέσει στρεβλώσεις στον ανταγωνισμό ούτε θα δημιουργήσει εμπόδιο στη λειτουργία της εσωτερικής αγοράς.(5) Η παρούσα απόφαση δεν θίγει το αποτέλεσμα των μελλοντικών διαδικασιών χορήγησης κρατικών ενισχύσεων που ενδέχεται να αναληφθούν σύμφωνα με τα άρθρα 87 και 88 της συνθήκης, ούτε καταργεί την υποχρέωση των κρατών μελών να γνωστοποιούν στην Επιτροπή περιπτώσεις πιθανών κρατικών ενισχύσεων, δυνάμει του άρθρου 88 της συνθήκης.(6) Η Επιτροπή επανεξετάζει τακτικά τις εξαιρέσεις και μειώσεις για να ελέγξει αν στρεβλώνουν τον ανταγωνισμό ή τη λειτουργία της εσωτερικής αγοράς ή αν είναι ασυμβίβαστες με την κοινοτική πολιτική για την προστασία του περιβάλλοντος.(7) Η Γαλλία ζήτησε να εξουσιοδοτηθεί να εφαρμόσει διαφοροποιημένο ποσοστό δασμού στο πετρέλαιο εσωτερικής καύσης που χρησιμοποιείται σε τοπικές δημόσιες συγκοινωνίες για τη μεταφορά επιβατών από την 1η Ιανουαρίου 2001.(8) Το Συμβούλιο θα επανεξετάσει την απόφαση αυτή μετά από πρόταση της Επιτροπής, το αργότερο μέχρι τις 31 Δεκεμβρίου 2002, οπότε λήγει η εξουσιοδότηση που χορηγείται με την παρούσα απόφαση,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο1Σύμφωνα με το άρθρο 8(4) της οδηγίας 92/81/EΟΚ του Συμβουλίου, εξουσιοδοτείται η Γαλλία να εφαρμόσει διαφοροποιημένο ποσοστό ειδικού φόρου κατανάλωσης στο πετρέλαιο εσωτερικής καύσης που χρησιμοποιείται σε τοπικές δημόσιες συγκοινωνίες για τη μεταφορά επιβατών από την 1η Ιανουαρίου 2001 μέχρι τις 31 Δεκεμβρίου 2002, υπό τον όρο ότι τα διαφοροποιημένα ποσοστά συμφωνούν με τις υποχρεώσεις που προβλέπονται στην οδηγία 92/82/EΟΚ του Συμβουλίου, της 19ης Οκτωβρίου 1992 για την εναρμόνιση των διαρθρώσεων των ειδικών φόρων που εφαρμόζονται στα πετρελαιοειδή [4], και ιδίως με τα ελάχιστα ποσοστά που προβλέπονται στο άρθρο 5 αυτής.[4]  ΕΕ L 316, 31.10.1992, σ. 19, Οδηγία, όπως τροποποιήθηκε τελευταία με την Οδηγία 94/74/EΚ (ΕΕ L 365, 31.12.1994, σ 46).Άρθρο 2Η παρούσα απόφαση απευθύνεται στη Γαλλία.Βρυξέλλες,Για το ΣυμβούλιοΟ Πρόεδρος


Avis juridique important

|

52001PC0442

Πρόταση Απόφασης του Συμβουλίου με την οποία επιτρέπεται στην Πορτογαλία να εφαρμόζει συμπληρωματική μείωση του ειδικού φόρου κατανάλωσης για το ρούμι και τα λικέρ που παράγονται και καταναλώνονται στην αυτόνη περιφέρεια της Μαδέρας, καθώς και για τα λικέρ καιτα αποστάγματα που παράγονται και καταναλώνονται στην αυτόνομη περιφέρεια των Αζορών  /* COM/2001/0442 τελικό - CNS 2001/0169 */

Επίσημη Εφημερίδα αριθ. 304 E της 30/10/2001 σ. 0210 - 0211

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ με την οποία επιτρέπεται στην Πορτογαλία να εφαρμόζει συμπληρωματική μείωση του ειδικού φόρου κατανάλωσης για το ρούμι και τα λικέρ που παράγονται και καταναλώνονται στην αυτόνομη περιφέρεια της Μαδέρας, καθώς και για τα λικέρ και τα αποστάγματα που παράγονται και καταναλώνονται στην αυτόνομη περιφέρεια των Αζορών(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΣτις αιτήσεις που υπέβαλε στις 15 Ιουνίου 2000 και στις 28 Φεβρουαρίου 2001 σχετικά με τα μέτρα που πρέπει να εφαρμοσθούν στο πλαίσιο του άρθρου 299 παράγραφος 2 της συνθήκης για την ίδρυση της Ευρωπαϊκής Κοινότητας σχετικά με τις εξόχως απόκεντρες περιφέρειες, η Πορτογαλία ζητά την εφαρμογή στη Μαδέρα, για τα ρούμι και τα λικέρ που παράγονται και καταναλώνονται σ' αυτήν, και στις Αζόρες, για τα λικέρ και τα αποστάγματα που παράγονται και καταναλώνονται σ' αυτές, μειωμένου ειδικού φόρου κατανάλωσης, ο οποίος ωστόσο δεν μπορεί να είναι πάνω από 75 % κατώτερος από τον ισχύοντα εθνικό συντελεστή. Από τα δικαιολογητικά που προσκομίσθηκαν προς υποστήριξη των ανωτέρω αιτήσεων, προκύπτει ότι αυτή η μείωση του ειδικού φόρου κατανάλωσης είναι απαραίτητη για την εμπορία σ´αυτά τα νησιά των εν λόγω προϊόντων. Πράγματι, λαμβανομένου υπόψη του κόστους παραγωγής στα νησιά αυτά, που οφείλεται κυρίως σε καταστάσεις που συνδέονται με το νησιωτικό χαρακτήρα, όπως το περιορισμένο μέγεθος των εκμεταλλεύσεων, οι μικρές ποσότητες παραγωγής, η απόσταση, η γεωγραφική ασυνέχεια και η περιορισμένη τοπική αγορά, αποδεικνύεται ότι τα ρούμι, τα λικέρ και τα αποστάγματα που παράγονται σ´αυτά τα νησιά εξακολουθούν να αντιμετωπίζουν στις τοπικές αγορές της Μαδέρας και των Αζορών δυσμενείς όρους ανταγωνισμού σε σύγκριση με τα ομοειδή οινοπνευματώδη ποτά που εισάγονται ή παραδίδονται από την υπόλοιπη Κοινότητα. Κατά συνέπεια, επειδή οι πωλήσεις στις τοπικές αγορές απορροφούν το μεγαλύτερο μέρος της νησιωτικής παραγωγής αλκοολούχων ποτών, η μείωση του ειδικού φόρου κατανάλωσης είναι απαραίτητη για την επιβίωση των τοπικών τομέων δραστηριότητας που συνδέονται με την παραγωγή του ρούμι, των λικέρ και των αποσταγμάτων.Λαμβανομένου υπόψη αφενός ότι πρέπει να δημιουργηθεί κλίμα νομικής ασφάλειας, το οποίο είναι απαραίτητο για να αναπτύξουν οι τοπικοί οικονομικοί φορείς τις εμπορικές τους δραστηριότητες, αφετέρου ότι είναι απαραίτητο να προβλεφθεί προθεσμία ισχύος των φορολογικών παρεκκλίσεων, η Επιτροπή προτείνει να επιτραπεί η παρούσα απόφαση για 7ετή περίοδο, υπό τον όρο ωστόσο ότι κατά τη λήξη προθεσμίας 4 ετών η Πορτογαλία θα υποβάλει στην Επιτροπή μία έκθεση που θα επιτρέπει σ' αυτήν να αξιολογήσει κατά πόσον εξακολουθούν να ισχύουν οι λόγοι που αιτιολόγησαν τη χορήγηση μειωμένου ειδικού φόρου κατανάλωσης.Παρατηρήσεις σχετικά με τις προτεινόμενες διατάξειςΤο άρθρο 1 εξουσιοδοτεί την Πορτογαλία να εφαρμόζει μειωμένο ειδικό φόρο κατανάλωσης για το ρούμι και τα λικέρ που παράγονται και καταναλώνονται στην αυτόνομη περιφέρεια της Μαδέρας, καθώς και για τα λικέρ και τα αποστάγματα που παράγονται και καταναλώνονται στην αυτόνομη περιφέρεια των Αζορών.Το άρθρο 2 ορίζει τι πρέπει να νοείται ως ρούμι και λικέρ που παράγονται στη Μαδέρα καθώς και ως λικέρ και αποστάγματα που παράγονται στις Αζόρες.Το άρθρο 3 καθορίζει την έκταση της μείωσης του ειδικού φόρου κατανάλωσης.Το άρθρο 4 καθορίζει τη διάρκεια της απόφασης. θα ζητηθεί έκθεση αξιολόγησης, προκειμένου να εξακριβωθεί εάν εξακολουθούν να ισχύουν οι λόγοι που αιτιολόγησαν τη χορήγηση της παρούσας φορολογικής παρέκκλισης.Το άρθρο 5 είναι καθαρά τυπικό.2001/0169 (CNS)Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ με την οποία επιτρέπεται στην Πορτογαλία να εφαρμόζει συμπληρωματική μείωση του ειδικού φόρου κατανάλωσης για το ρούμι και τα λικέρ που παράγονται και καταναλώνονται στην αυτόνομη περιφέρεια της Μαδέρας, καθώς και για τα λικέρ και τα αποστάγματα που παράγονται και καταναλώνονται στην αυτόνομη περιφέρεια των ΑζορώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,´Εχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 299 παράγραφος 2,την πρόταση της Επιτροπής [1],[1]  ΕΕ C της, σ. .τη γνώμη του Ευρωπαϊκού Κοινοβουλίου [2],[2]  ΕΕ C της, σ. .Εκτιμώντας τα εξής:(1) Στις αιτήσεις που υπέβαλε στις 15 Ιουνίου 2000 και στις 28 Φεβρουαρίου 2001 σχετικά με τα μέτρα που πρέπει να εφαρμοσθούν στο πλαίσιο του άρθρου 299 παράγραφος 2 της συνθήκης για τις εξόχως απόκεντρες περιφέρειες, η Πορτογαλία αναφέρει ότι η εφαρμογή μειωμένου ειδικού φόρου κατανάλωσης στη Μαδέρα για το ρούμι και τα λικέρ που παράγονται και καταναλώνονται σ' αυτή, καθώς και στις Αζόρες για τα λικέρ και τα αποστάγματα που παράγονται και καταναλώνονται σ' αυτές κρίνεται απαραίτητη για να επιβιώσουν οι τοπικοί τομείς δραστηριότητας που συνδέονται με την παραγωγή και την εμπορία των εν λόγω ποτών. πράγματι, λόγω του υψηλού κόστους αυτών των δραστηριοτήτων, που οφείλεται κυρίως σε καταστάσεις που συνδέονται με το νησιωτικό χαρακτήρα, όπως το περιορισμένο μέγεθος των εκμεταλλεύσεων, οι μικρές ποσότητες παραγωγής, η απόσταση, η γεωγραφική ασυνέχεια και η περιορισμένη τοπική αγορά, μόνο μία μείωση της φορολογικής επιβάρυνσης που επιβάλλεται στο ρούμι, στα λικέρ και στα αποστάγματα που παράγονται σ' αυτά τα νησιά και που πωλούνται ουσιαστικά αποκλειστικά στις τοπικές αγορές τους, μπορεί να συμβάλει στην αποκατάσταση της ανταγωνιστικής θέσης αυτών των προϊόντων έναντι των ομοειδών οινοπνευματωδών ποτών που εισάγονται ή παραδίδονται από την υπόλοιπη Κοινότητα, και κατά συνέπεια να εξασφαλίσει τη σταθερότητα των εν λόγω τομέων δραστηριότητας. Στην προκειμένη περίπτωση, για την αποκατάσταση αυτής της ανταγωνιστικής θέσης πρέπει να θεσπισθεί μείωση της φορολογικής επιβάρυνσης η οποία θα αντισταθμίσει το ανταγωνιστικό μειονέκτημα των αλκοολούχων ποτών που παράγονται στις αυτόνομες περιφέρειες της Μαδέρας και των Αντιλλών που οφείλεται στο κόστος παραγωγής και εμπορίας, που είναι μεγαλύτερο σ' αυτές τις περιφέρειες. Από την ανάλυση δε των ποσών των τιμών πώλησης των αλκοολούχων ποτών που πωλούνται στις εν λόγω περιφέρειες προκύπτει ότι η μείωση του ειδικού φόρου κατανάλωσης κατά 75% του κανονικού εθνικού συντελεστή της Πορτογαλίας για την αιθυλική αλκοόλη θα επιτρέψει να εναρμονισθούν οι τιμές πώλησης των αλκοολούχων ποτών που παράγονται στη Μαδέρα και στις Αζόρες με τις τιμές των ομοειδών ποτών που εισάγονται ή παραδίδονται από την υπόλοιπη Κοινότητα. Αυτό το μέτρο θα εξασφαλίσει την επιβίωση της υφιστάμενης βιομηχανίας και ενδεχομένως την ανάπτυξή της. Σήμερα, οι πωλήσεις στη Μαδέρα και στις Αζόρες των αλκοολούχων ποτών που παράγονται σ' αυτές ανέρχονται περίπου σε 360.000 λίτρα ετησίως και εξασφαλίζουν περίπου 130 θέσεις απασχόλησης, από τις οποίες οι 70 είναι εποχιακές.(2) Ως εκ τούτου, είναι απαραίτητο και δικαιολογημένο να εφαρμόζει η Πορτογαλία, κατά παρέκκλιση από το άρθρο 90 της συνθήκης, μείωση του συντελεστή ειδικού φόρου κατανάλωσης για το ρούμι και τα λικέρ που παράγονται και καταναλώνονται στην αυτόνομη περιφέρεια της Μαδέρας, καθώς και για τα λικέρ και τα αποστάγματα που παράγονται και καταναλώνονται στην αυτόνομη περιφέρεια των Αζορών, προκειμένου να μην τεθεί σε κίνδυνο η ανάπτυξη αυτών των περιφερειών.(3) Λαμβανομένου υπόψη αφενός ότι πρέπει να δημιουργηθεί κλίμα φορολογικής ασφάλειας, το οποίο είναι απαραίτητο για να αναπτύξουν οι τοπικοί οικονομικοί φορείς τις εμπορικές τους δραστηριότητες, αφετέρου ότι είναι απαραίτητο να προβλεφθεί προθεσμία ισχύος των φορολογικών παρεκκλίσεων, η παρούσα παρέκκλιση εγκρίνεται για περίοδο επτά ετών.(4) Η έγκριση αυτής της περιόδου πρέπει ωστόσο να συνοδεύεται από την υποχρέωση υποβολής ενδιάμεσης έκθεσης που θα επιτρέπει στην Επιτροπή να εξακριβώσει εάν εξακολουθούν να ισχύουν οι λόγοι που αιτιολόγησαν τη χορήγηση της φορολογικής παρέκκλισης.(5) Η παρούσα πρόταση απόφασης δεν θίγει την ενδεχόμενη εφαρμογή των διατάξεων των άρθρων 87 και 88 της συνθήκης,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο έναΚατά παρέκκλιση από το άρθρο 90 της συνθήκης, επιτρέπεται στην Πορτογαλία να εφαρμόζει για το ρούμι και τα λικέρ που παράγονται και καταναλώνονται στην αυτόνομη περιφέρεια της Μαδέρας, καθώς και για τα λικέρ και τα αποστάγματα που παράγονται και καταναλώνονται στην αυτόνομη περιφέρεια των Αζορών ειδικό φόρο κατανάλωσης χαμηλότερο από τον πλήρη συντελεστή για την αλκοόλη που καθορίζεται στο άρθρο 3 της οδηγίας 92/84/ΕΟΚ του Συμβουλίου. [3][3]  ΕΕ L 316 της 31.10.1992.Άρθρο 2Η παρέκκλιση που αναφέρεται στο άρθρο 1 περιορίζεται:α) στη Μαδέρα- στο ρούμι όπως αυτό ορίζεται στο άρθρο 1, παράγραφος 4, στοιχείο α) του κανονισμού (ΕΟΚ) αριθ.1576/89 [4] που φέρει το γεωγραφικό χαρακτηριστικό "Rum da Madeira" που αναφέρεται στο άρθρο 5 παράγραφος 3 και στο παράρτημα ΙΙ σημείο 1 του εν λόγω κανονισμού,[4]  (ΕΕ L 160 της 12.6.1989, σ.1), κανονισμός που τροποποιήθηκε τελευταία από τον κανονισμό (ΕΚ) αριθ. 3378/94(ΕΕ L 366 της 31.12.1994, σ.1).- στα λικέρ όπως αυτά ορίζονται στο άρθρο 1, παράγραφος 4, στοιχείο ιη) του κανονισμού (ΕΟΚ) αριθ. 1576/89, που παράγονται από φρούτα ή φυτά της περιοχής.- β) στις Αζόρες- στα λικέρ όπως αυτά ορίζονται στο άρθρο 1, παράγραφος 4, στοιχείο ιη) του κανονισμού (ΕΟΚ) αριθ. 1576/89, που παράγονται από φρούτα ή πρώτες ύλες της περιοχής,- στο απόσταγμα οίνου και στεμφύλων σταφυλής που έχουν τα χαρακτηριστικά και τις ιδιότητες που καθορίζονται στο άρθρο 1, παράγραφος 4, στοιχεία δ) και στ) του κανονισμού (ΕΟΚ) αριθ. 1576/89.Άρθρο 3Ο μειωμένος συντελεστής ειδικού φόρου κατανάλωσης που εφαρμόζεται στα προϊόντα που αναφέρονται στο άρθρο 1 μπορεί να είναι κατώτερος από τον ελάχιστο συντελεστή του ειδικού φόρου κατανάλωσης για την αλκοόλη που καθορίζεται από την οδηγία 92/84/ΕΟΚ, αλλά δεν μπορεί να είναι πάνω από 75% κατώτερος από τον κανονικό εθνικό συντελεστή ειδικού φόρου κατανάλωσης για την αλκοόλη.Άρθρο 4Η παρούσα απόφαση εφαρμόζεται από την 1η Ιανουαρίου 2002 έως τις 31 Δεκεμβρίου 2008. Το αργότερο στις 31Δεκεμβρίου 2005, η Πορτογαλία θα υποβάλει στην Επιτροπή μία έκθεση με βάση την οποία η Επιτροπή θα εκτιμήσει εάν εξακολουθούν να ισχύουν οι λόγοι που αιτιολόγησαν τη χορήγηση του μειωμένου συντελεστή.Άρθρο 5Η παρούσα απόφαση απευθύνεται στην Πορτογαλική Δημοκρατία.Βρυξέλλες,Για το ΣυμβούλιοΟ Πρόεδρος>ΘΕΣΗ ΠIΝΑΚΑ>